വിദ്യാഭ്യാസ സ്ഥാപനങ്ങളുടെ റാങ്കിങ് പ്രഖ്യാപിച്ചു കോഴിക്കോട് എന്.ഐ.ടിക്കും ഐ.ഐ.എമ്മിനും തിളക്കം ന്യൂഡല്ഹി: രാജ്യത്തെ മികച്ച വിദ്യാഭ്യാസ സ്ഥാപനങ്ങളുടെ റാങ്കിങ്ങില് എന്.ഐ.ആര്.എഫ് ആര്ക്കിടെക്ചര് വിഭാഗത്തില് കോഴിക്കോട് എന്.ഐ.ടി രണ്ടാം റാങ്കും മാനേജ്മെന്റ് വിഭാഗത്തില് കോഴിക്കോട് ഐ.ഐ.എം നാലാം റാങ്കും നേടി. ഓവറോള് വിഭാഗത്തില് മദ്രാസ് െഎ.െഎ.ടിക്കാണ് ഒന്നാം റാങ്ക്. കേരള സര്വകലാശാല 43ാം റാങ്ക് നേടി. എം.ജി സര്വകലാശാല 52 ഉം കുസാറ്റ് 65 ഉം കോഴിക്കോട് സര്വകലാശാല 95ാം സ്ഥാനത്തുമാണ്. സര്വകലാശാല, മാനേജ്മെന്റ്, കോളജ്, ഫാര്മസി, മെഡിക്കല്, എന്ജിനീയറിങ്, ആര്ക്കിടെക്ചര്, നിയമം തുടങ്ങി 11 വിഭാഗങ്ങളിലായിട്ടാണ് റാങ്കിങ്.സര്വകലാശാല വിഭാഗത്തില് ഇന്ത്യന് ഇന്സ്റ്റിറ്റ്യൂട്ട് ഓഫ് സയന്സ് ബംഗളൂരുവിന് ഒന്നും ജെ.എന്.യു രണ്ടും ബനാറസ് ഹിന്ദു സര്വകലാശാല മൂന്നും റാങ്കുകള് ലഭിച്ചു. ജാമിഅ മില്ലിയ, ൈഹദരാബാദ് സര്വകലാശാല, അലീഗഢ് മുസ്ലിം സര്വകലാശാല എന്നിവ ആദ്യ പത്തില് ഇടം പിടിച്ചു. കേരള സര്വകലാശാല 27ഉം എം.ജി സര്വകലാശാല 31ഉം കുസാറ്റ് 44 ാം റാങ്കും കാലിക്കറ്റ് സര്വകലാശാല 60ാം റാങ്കും നേടി. മെഡിക്കല് വിഭാഗത്തില് ഡല്ഹി എയിംസിനാണ് ഒന്നാം റാങ്ക്. വെല്ലൂര് ക്രിസ്ത്യന് മെഡിക്കല് കോളജിന് മൂന്നാം റാങ്കും തിരുവനന്തപുരം ശ്രീചിത്ര തിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സ് ആന്ഡ് ടെക്നോളജിക്ക് ഒമ്ബതാം റാങ്കും ലഭിച്ചു. എന്ജിനീയറിങ് വിഭാഗത്തില് മദ്രാസ്, ഡല്ഹി, ബോംബെ ഐ.െഎ.ടികളാണ് യഥാക്രമം ആദ്യ മൂന്ന് റാങ്കുകള് നേടിയത്. ഈ വിഭാഗത്തില് കോഴിക്കോട് എന്.ഐ.ടിക്ക് 25ാം റാങ്കും തിരുവനന്തപുരം ഇന്സ്റ്റിറ്റ്യൂട്ട് ഓഫ് സ്പേസ് സയന്സ് 40ാം റാങ്കും തിരുവനന്തപുരം എന്ജിനീയറിങ് കോളജിന് 95ാം റാങ്കും ലഭിച്ചു. ആര്ക്കിടെക്ചര് സ്ഥാപനങ്ങളില് ഐ.െഎ.ടി റൂര്ഖിക്കാണ് ഒന്നാം റാങ്ക്്. തിരുവനന്തപുരം എന്ജിനീയറിങ് കോളജ് 11ാം റാങ്കും നേടി. ഫാര്മസ്യൂട്ടിക്കില് സ്ഥാപനങ്ങളില് ഡല്ഹി ജാമിയ ഹംദര്ദ് സര്വകലാശാലക്കാണ് ഒന്നാം റാങ്ക്. നിയമപഠന സ്ഥാപനങ്ങളില് ബംഗളൂരു എന്.എല്.എസ്.ഐ.യു ഒന്നും ഡല്ഹി നാഷനല് ലോ യൂനിവേഴ്സിറ്റി രണ്ടും റാങ്ക് നേടി. കൊച്ചി നുവാല്സിനാണ് 27ാം റാങ്ക്.തിരുവനന്തപുരം യൂനിവേഴ്സിറ്റി കോളജിന് 25ാം റാങ്ക്ന്യൂഡല്ഹി: രാജ്യത്തെ മികച്ച വിദ്യാഭ്യാസ സ്ഥാപനങ്ങളുടെ റാങ്കിങ്ങില് കോളജ് വിഭാഗത്തില് ഡല്ഹി സര്വകലാശാലക്കു കീഴിലുള്ള മിറാന്ഡ ഹൗസ് കോളജിന് ഒന്നാം റാങ്കും ലേഡി ശ്രീറാം വനിത കോളജിന് രണ്ടാം റാങ്കും ലഭിച്ചു. തിരുവനന്തപുരം യൂനിവേഴ്സിറ്റി കോളജ് 25ാം റാങ്ക് നേടി. കേരളത്തില്നിന്ന് ആദ്യ 100ല് ഇടംപിടിച്ച കോളജുകള്: രാജഗിരി കോളജ് ഓഫ് സോഷ്യല് സയന്സ് 31, മാര് ഇവാനിയോസ് കോളജ് 44, സെന്റ് തെരേസാസ് 45, തിരുവനന്തപുരം വനിത കോളജ് 46, തേവര സേക്രട്ട് ഹാര്ട്ട് 63, തൃശൂര് സെന്റ് തോമസ് കോളജ് 64, കോഴിക്കോട് സെന്റ് ജോസഫ്69, ഫാറൂഖ് കോളജ് 73, എസ്.ബി കോളജ് ചങ്ങനാശേരി 79, തിരുവല്ല മാര്ത്തോമ കോളജ് 80, കാസര്കോട് ഗവ. കോളജ് 82, കോതമംഗലം മാര് അത്തനാസിയോസ് 86, ആലപ്പുഴ ബിഷപ് മൂര് കോളജ് 89, ബി.കെ കോളജ് അമലഗിരി 89, എറണാകുളം മഹാരാജാസ് 92, കോട്ടയം സി.എം.എസ് 93, ബ്രണ്ണന് കോളജ് 97, പാലക്കാട് വിക്ടോറിയ 99.